Szentmártonkáta Önkormányzat Képviselő-testülete

H E L Y B E N

**Tisztelt Képviselő-testület!**

Az előterjesztéshez mellékleten csatolom az egészségügyi alapellátási körzetek megállapításáról szóló rendelet-tervezetét.

A helyi rendeletek előkészítésében való társadalmi részvételről szóló 17/2012.(IX.14.) önkormányzati rendelet előírásai szerint a rendelet-tervezet társadalmi véleményezésre lett

bocsájtva. A lakosság részéről észrevétel, javaslat nem érkezett.

*A Nemzeti Egészségfejlesztési Intézet nyilatkozott, hogy a rendelet-tervezetben szereplő adatok és körzetek szerinti felosztások megfelelőek. Dr. Tutz Gyula háziorvos és Csizmadia Csilla védőnő a rendelet-tervezetben foglaltakkal egyetértett.*

A rendelet-tervezetet a Pénzügyi és Jogi Bizottság véleményezte.

A jogalkotásról szóló 2010. évi CXXX. törvény 17. §-ában előírt **előzetes hatásvizsgálat** értelmében:

1. A rendelet társadalmi hatása: -
2. Gazdasági hatása: -
3. Költségvetési hatása: -
4. Környezeti, egészségi következményei: -
5. Adminisztratív terhek: Nem jelentkeznek.
6. A rendeletalkotás szükségességét indokolták, a jogalkotás elmaradásának várható következményei:

A rendelet alkotás szükségességét jogszabály írja elő.

1. A rendelet alkalmazásához szükséges személyi, szervezeti, tárgyi és pénzügyi feltételek:

 A személyi feltételek rendelkezésre állnak.

Kérem, hogy szíveskedjenek meghozni a döntésüket. A rendelet elfogadásához minősített szótöbbség szükséges.

Szentmártonkáta, 2017. március 6.

 Dr.Illés Zsuzsanna

 jegyző

**TERVEZET**

**Szentmártonkáta Nagyközség Önkormányzata**

**.../2017. (….) önkormányzati rendelete**

**az egészségügyi alapellátási körzetek megállapításáról.**

Szentmártonkáta Nagyközség Önkormányzat Képviselő-testülete az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján, az Alaptörvény 32.cikk (1) bekezdés a) pontjában, továbbá Magyarország helyi önkormányzatairól szóló

2011. évi CLXXXIX. törvény 13.§ (1) bekezdés 4. pontjában meghatározott feladatkörében eljárva, az egészségügyi alapellátásról szóló 2015. évi CXXIII. törvény 6.§ (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével a következő rendeletet alkotja.

**A rendelet célja**

**1.§** A rendelet célja, hogy megállapítja Szentmártonkáta Nagyközség Önkormányzata közigazgatási területén a háziorvosi, házi gyermekorvosi, fogorvosi, valamint a védőnői körzetek számát és az egyes körzetekhez tartozó területek elosztását.

**A rendelet hatálya**

**2.§** A rendelet hatálya kiterjed az önkormányzat közigazgatási területén területi ellátási kötelezettséggel működő háziorvosi körzetekre, házi gyermekorvosi körzetre, fogorvosi körzetre, védőnői ellátási körzetre, az alapellátáshoz kapcsolódó háziorvosi, házi gyermekorvosi ügyeleti ellátásra, valamint az iskola-egészségügyi ellátásra.

 **Háziorvosi körzetek**

**3.§**(1)Az önkormányzat közigazgatási területe egy vegyes háziorvosi és egy felnőtt háziorvosi körzetet alkot.

(2) A háziorvosi körzetekhez tartozó közterületek lehatárolását a rendelet 1. melléklete tartalmazza.

 **Házi gyermekorvosi körzet**

**4.§** (1)Az önkormányzat közigazgatásit területe egy házi gyermekorvosi körzetet alkot. A háziorvosi körzet címe: 2254. Szentmártonkáta, Rákóczi út 50/B. (Hrsz.674/49)

(2) A házi gyermekorvosi körzet az önkormányzat teljes közigazgatási területe.

 **Fogorvosi körzet**

**5.§** (1)Az önkormányzat közigazgatásit területe egy fogorvosi körzetet alkot. A fogorvosi szolgálat címe: 2254. Szentmártonkáta, Rákóczi út 40/A. (Hrsz. 674/34)

(2) A fogorvosi körzet az önkormányzat teljes közigazgatási területe.

 **Védőnői körzetek**

**6.§**(1)Az önkormányzat közigazgatási területe kettő védőnői körzetet alkot.

(2) A védőnői körzetekhez tartozó közterületek lehatárolását a rendelet 2. melléklete tartalmazza.

  **Iskola-egészségügyi ellátás**

**7.§**(1)Az önkormányzat közigazgatási területe egy iskola-egészségügyi ellátást alkot. Az iskola-egészségügyi feladatokat a gyermekorvos látja el.

(2) Az iskola-egészségügyi körzet által ellátott nevelési-oktatási intézmények jegyzékét a rendelet 3. melléklete tartalmazza.

 **Alapellátáshoz kapcsolódó orvosi ügyeleti ellátás**

**8.§** Az alapellátáshoz kapcsolódó háziorvosi és házi gyermekorvosi ügyeleti ellátást Szentmártonkáta Nagyközség Önkormányzata társulás formájában a Tápió-vidéki Kistérségi Társulás útján biztosítja. Az ügyeleti ellátás székhelye: Nagykáta.

 **Záró rendelkezések**

**9.§** (1)A rendelet a kihirdetését követő napon lép hatályba.

(2) A rendelet hatályba lépésével egyidejűleg hatályát veszti Szentmártonkáta Község Önkormányzat a háziorvosi, házi gyermekorvosi és fogorvosi körzetekről szóló 13/2008.(VII.25.) rendelete.

Szentmártonkáta, 2017. március 30.

Fodor Zoltán Dr. Illés Zsuzsanna

polgármester jegyző

**Záradék:**

A rendelet 2017………….. -n kihirdetésre került.

Szentmártonkáta, 2017. …………...

 Dr. Illés Zsuzsanna

 jegyző

 **1.melléklet a ../2016.(..) rendelethez**

**Az I. számú háziorvosi körzet ellátási területe:**

**Címe: 2254. Szentmártonkáta, Rákóczi út 50/a.( hrsz: 674/39)**

Utcák és házszámok szerinti megjelölésben:

Bacsó Béla út páros 2-30, páratlan 1-63-ig

Bajcsy-Zsilinszky út teljes

Béke út teljes

Deák F. utca teljes

Dózsa György út teljes

Határ utca teljes

Honvéd utca teljes

Iskola utca teljes

Jókai Mór utca teljes

József Attila köz teljes

József Attila utca páratlan 1-13-ig

Kátai út teljes

Keresztúry László utca teljes

Kossuth Lajos utca teljes

Liget utca teljes

Malom utca teljes

Miskolczi utca teljes

Öregszőlő utca teljes

Petőfi út teljes

Rákóczi út teljes

Rózsa utca teljes

Somogyi Béla út teljes

Sport utca teljes

Széchenyi utca teljes

Szecsői út teljes

Székely József utca teljes

Szőlő utca teljes

Temető utca teljes

Tölgyes utca teljes

Tűzoltó utca teljes

Vágóhíd utca teljes

Boldogkáta teljes

Boldogkáta Ág. teljes

Forrópuszta teljes

Székes teljes

Tamáskáta teljes

**A II. számú háziorvosi körzet ellátási területe:**

**Címe: 2254. Szentmártonkáta, Bacsó Béla utca 105. ( hrsz: 1118)**

Utcák és házszámok szerinti megjelölésben:

Ady Endre út teljes

Arany János utca teljes

Bacsó Béla út páros 32-84,páratlan 65-131-ig

Battha Sámuel utca teljes

Bem József út teljes

József Attila utca 4-118,páratlan 15-119-ig

Márton utca teljes

Nefejelcs utca teljes

Nyárfás utca teljes

Rudnay Gyula utca teljes

Táncsics utca teljes

Óvoda utca teljes

Vasútsor utca teljes

Vörösmarty utca teljes

Borjújárás teljes

Homokerdő teljes

Nagypaskom teljes

Nyírjes teljes

Öregszőlő teljes

Szúnyogos teljes

Tápió teljes

Újerdő teljes

Újszőlő teljes

 **2.melléklet a ../2016.(..) rendelethez**

**Védőnői körzet ellátási területe:**

**Címe: Szentmártonkáta, Rákóczi út 40/a (hrsz. 674/34)**

**I.számú védőnői körzet**

Utcák és házszámok szerinti megjelölésben:

Bacsó Béla út páros 2-44, páratlan 1-73

Bajcsy Zsilinszky út teljes

Battha Sámuel utca teljes

Béke út teljes

Deák Ferenc utca teljes

Dózsa György út teljes

Határ utca teljes

Honvéd utca teljes

Iskola utca teljes

Jókai Mór utca teljes

József Attila köz teljes

József Attila utca páros 2-90, páratlan 1-93

Kátai út teljes

Keresztúry László utca teljes

Kossuth Lajos utca teljes

Liget utca teljes

Malom utca teljes

Miskolczi utca teljes

Öregszőlő utca teljes

Petőfi út teljes

Rákóczi út teljes

Rózsa utca teljes

Somogyi Béla út teljes

Sport utca teljes

Széchenyi út teljes

Szecsői út teljes

Székely József út teljes

Szőlő utca teljes

Temető utca teljes

Tölgyes utca teljes

Tűzoltó utca teljes

Vágóhíd utca teljes

Boldogkáta

Boldogkáta Ág.

Forrópuszta

Székes

Tamáskáta

**II.számú védőnői körzet**

Utcák és házszámok szerinti megjelölésben:

Ady Endre út teljes

Arany János utca teljes

Bacsó Béla út páros 46-86, páratlan 75-131

Bem József út teljes

Borjújárás teljes

József Attila utca páros 92-118, páratlan 95-119

Homokerdő teljes

Márton utca teljes

Nefelejcs utca teljes

Nagypaskom teljes

Nyárfás utca teljes

Öregszőlő teljes

Rudnay Gyula utca teljes

Szúnyogos teljes

Táncsics Mihály utca teljes

Tápió teljes

Tajti dűlő teljes

Újerdő teljes

Újszőlő teljes

Óvoda utca teljes

Nyírjes teljes

Vasútsor utca teljes

Vörösmarty utca teljes

 **3.melléklet a ../2016.(..) rendelethez**

Az iskola-egészségügyi körzet által ellátott nevelési-oktatási intézmények:

Szentmártonkátai Arany János Általános Iskola

Székely József Református Általános Iskola

**I. Általános indokolás**

*Az egészségügyi alapellátásról szóló 2015. évi CXXIII. törvény 5. § (1) alapján a települési önkormányzat az egészségügyi alapellátás körében gondoskodik:*

*a) a háziorvosi, házi gyermekorvosi ellátásról,*

*b) a fogorvosi alapellátásról,*

*c) az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról,*

*d) a védőnői ellátásról, és*

*e) az iskola-egészségügyi ellátásról.*

*(2) Az alapellátás nyújtását érintő jogviszony megváltoztatásáról szóló döntésének meghozatala során a települési önkormányzat kikéri az alapellátást végző orvos, illetve védőnő véleményét.*

*A rendelet 6. §**(1)bekezdése kimondja: A települési önkormányzat képviselő-testülete - a Kormány által kijelölt praxiskezelő által megadott szempontokat figyelembe véve - rendeletben megállapítja és kialakítja az egészségügyi alapellátások körzeteit. Több településre is kiterjedő ellátás esetén a körzet székhelyét az érintett települési önkormányzatok erre irányuló megállapodásban határozzák meg.*

*(2) Az (1) bekezdés szerinti körzetek megállapítása és kialakítása során ki kell kérni az alapellátásért felelős országos módszertani intézet véleményét is.*

**II. Részletes indoklás**

 *1-2. §- hoz*

*A rendelet célját, hatályát határozza meg.*

 *3-4. §- hoz*

*A háziorvosi, házi gyermekorvosi körzetekről rendelkezik.*

 *5. §- hoz*

*A fogorvosi körzetről rendelkezik.*

 *6. §- hoz*

*A védőnői körzeteket határozza meg.*

 *7. §- hoz*

*Az iskola-egészségügyi ellátásról rendelkezik*

 *8. §- hoz*

*Az alapellátáshoz kapcsolódó orvosi ügyeleti ellátást szabályozza.*

 *9. §- hoz*

*Záró rendelkezések.*

Az előterjesztést a Pénzügyi és Jogi Bizottság véleményezi.